Bobäckinpuron ratasilta

Bobäckinpuron ratasilta on Rantaradan ratasilta Luoman kylässä Kirkkonummella, noin 700 metriä lakkautetusta Luoman rautatieasemasta Helsinkiin päin. Silta on valmistunut vuonna 1900, ja se on Väyläviraston rautateiden museosiltakokoelman vanhin silta. Tyypiltään silta on kiviholvisilta.

Suomessa rautatieliikenne alkoi 1860-luvulla ja aluksi pieniaukkoiset sillat tehtiin puusta kivisten maatukien varaan. Suomen rataverkolla on Väyläviraston 2020 siltatilaston mukaan 69 kiviholvisiltaa. Rautateiden museosiltakokoelmassa Bobäckinpuron ratasilta edustaa ennen ensimmäistä maailmansotaa valmistuneita (– 1914) siltoja, joita Liikenneviraston vuoden 2016 siltatilaston mukaan oli kaikkiaan 43; näistä 17 oli kivisiltoja ja muut teräs- tai teräsbetonisiltoja.

Bobäckinpuron ratasilta on rakentamisajalleen tyypillinen. Kiviholvisilta on perustettu puupaaluille. Sillan jännemitta on kolme metriä ja hyödyllinen leveys kymmenen metriä. Kokonaispituutta sillalla on 12,8 metriä.

Bobäck bäcken (epävirallinen suomennos Luomanpuro) on Vitträskin laskupuro.

Lähteet

Viitteet

Aiheesta muualla 

Suomen rautateiden museosillat
Suomen kivisillat
Holvisillat
Kirkkonummen rakennukset ja rakennelmat
Kirkkonummen liikenne